ΓΡΑΠΤΗ ΕΡΩΤΗΣΗ E-0592/00

υποβολή: Margrietus van den Berg (PSE) και Jan Wiersma (PSE) προς την Επιτροπή

(29 Φεβρουαρίου 2000)

Θέμα: Μολούκκες νήσοι

Κατά τα τέλη Φεβρουαρίου ολοκληρώθηκε το δεύτερο πρόγραμμα επείγουσας βοήθειας για τα νησιά Μολούκκες (900.000). Η Επιτροπή ασχολείται τώρα με την εκπόνηση τρίτου προγράμματος. Μέχρι σήμερα η βοήθεια χορηγείτο μέσω γαλλικών και βελγικών ΜΚΟ. Προτίθεται η Επιτροπή να επιτρέψει την συμμετοχή και ολλανδικών ΜΚΟ οι οποίες διεξάγουν συνεννοήσεις με μολουκκο-ολλανδικές οργανώσεις που έχουν πολλούς δεσμούς στα εν λόγω νησιά; Το τελευταίο αυτό θα λειτουργήσει ως ειρηνευτικός και σταθεροποιητικός παράγων.

Προτίθεται επίσης η Επιτροπή να επιδιώξει τη διάθεση της διαρθρωτικής βοήθειας η οποία μεταξύ άλλων έχει χορηγηθεί στις οργανώσεις Novib και Oxfam UK αλλά ευρίσκεται αποκλεισμένη λόγω των συγκρούσεων σε δραστηριότητες συμφιλιώσεως και προλήψεως, στο πλαίσιο της επείγουσας βοήθειας και της επαναπροσαρμογής;

Μπορεί να μας ενημερώσει η Επιτροπή για την προβλεφθείσα επιπλέον βοήθειαπέρ της ανάπτυξης της Ινδονησίας; Από ποιά κατηγορία θα προέρχονται οι πιθανοί πόροι; Προτίθεται άραγε να συμπεριλάβει στο πακέτο ενισχύσεων την δυνατότητα επαφών και ανταλλαγών μεταξύ της πρωτεύουσας Τζακάρτα και των αντιμαχομένων περιφερειών όπως των νήσων Μολούκκων και του Atjeh;

Απάντηση του κ. Nielson εξ ονόματος της Επιτροπής

(10 Απριλίου 2000)

Η Υπηρεσία Ανθρωπιστικής Βοήθειας της Ε.Κ. (ECHO) παρεμβαίνει στις Μολούκες Νήσους για να προωθήσει την ευημερία των κατοίκων. Το 1999, αναλήφθηκεποχρέωση για ένα 1 εκατομμύριο ευρώ για δύο προγράμματα, που καλύπτουν το ιατρικόλικό, τηνδροδότηση και εγκαταστάσειςγιεινής, και τα τρόφιμα. Επί του παρόντος, βρίσκεταιπό εκτέλεση ένα πρόγραμμα βοήθειας που καλύπτει τους ίδιους τομείς, ύψους 900 000 ευρώ. Η Επιτροπή εξετάζει το ενδεχόμενο συνέχισης αυτών των προγραμμάτων επί άλλους έξι μήνες με σκοπό την παροχή βοήθειας στους μετακινηθέντες παρά τη θέλησή τους πληθυσμούς,πό μορφή τροφίμων ιατρικούλικού, έργωνδροδότησης και αποχετευτικών έργων.

Η Επιτροπή δεν έχει λάβει προτάσεις έργων για παροχή ανθρωπιστικής βοήθειας στους πληθυσμούς των Νήσων Μολούκων που έχουν μετακινηθεί παρά τη θέλησή τους από τις ολλανδικές μη κυβερνητικές οργανώσεις (ΜΚΟ).

Η Επιτροπή αποδίδει ιδιαίτερη προσοχή στις δεκάδες εκατοντάδες ατόμων που έχουν μετακινηθεί παρά τη θέλησή τους στο βόρειο τμήμα των Νήσων Μολούκων.

Όσον αφορά το ερώτημα του κατά πόσον τα μη χρησιμοποιημένα κεφάλαια για προηγούμενα ή εν εκτελέσει προγράμματα μπορούν να χρησιμοποιηθούν για άλλο προορισμό, ήτοι για τη στήριξη ενεργειών συμφιλίωσης και τη λήψη προληπτικών μέτρων, είναι σαφές ότι η εν λόγω ανακατανομή πουπερβαίνει τους σκοπούς του αρχικού σχεδίου δεν είναι δυνατή, σύμφωνα με τη νομική βάση της δράσεως της Κοινότητας.

Η πρόσφατη εκδοθείσα ανακοίνωση για την ανάπτυξη στενότερων σχέσεων με την Ινδονησία(1) περιγράφει τη δραστήρια αναπτυξιακή στρατηγική της Επιτροπής, που θεωρείται ως μακροπρόθεσμη σφαιρική προσέγγιση. Η εν λόγω στρατηγική περιλαμβάνει συνεισφορές, μέσω των διαθέσιμων μέσων συνεργασίας, στην κοινωνική και οικονομική ανάπτυξη της Ινδονησίας. Ιδιαίτερη προσοχή αποδίδεται στην ανακούφιση της φτώχειας και στην αειφόρο διαχείριση των φυσικών πόρων (η συνεργασία στο δασικό τομέα αποτελεί ήδη έναν από τους βασικούς τομείς). Περιλαμβάνει επίσης έναν πολιτικό διάλογο επί πολλών θεμάτων με σκοπό τη στήριξη της εδραίωσης της δημοκρατίας, την προώθηση των δικαιωμάτων του ανθρώπου, του κράτους δικαίου, της χρηστής διακυβέρνησης, του εσωτερικού διαλόγου και της συμφιλίωσης στο εσωτερικό της χώρας, καθώς και την εντατικοποίηση των εμπορικών και επενδυτικών σχέσεων με την Ινδονησία. Το εν λόγω έγγραφο καλεί όλους τους εταίρους της Κοινότητας να στηρίξουν τη διαδικασία αναδιάρθρωσης της οικονομίας της Ινδονησίας.

Κατά την περίοδο 1995-1999, η κοινοτική χρηματοδότηση για την Ινδονησία- από το γενικό κονδύλιο του προϋπολογισμού για την Ασία- ανήλθε σε λιγότερο από 20 εκατομμύρια ευρώ ετησίως, ποσό στο οποίο πρέπει να προστεθεί η χρηματοδότηση για προγράμματα σχετικά με τα δικαιώματα του ανθρώπου, που αντλείται από το κονδύλιο του προϋπολογισμού για τα ανθρώπινα δικαιώματα στην Ασία. Η Επιτροπή δεσμεύεται να αυξήσει τη χρηματοδοτική της συνεισφορά, σύμφωνα με τις παραπάνω προτεραιότητες.

(1) COM(2000)50.